text: Skolernes Motionsdag med på noderne
  14 oktober 2016 kl. 11.59
  På Bohrskolen i Esbjerg skulle 4. - 6. klasserne lave en triatlon. Her stod den på 200 meters svømning, otte km cykling og tre km løb.
  1200 elever fra Bohrskolen i Esbjerg deltog traditionen tro i Skolernes Motionsdag her fredagen før efterårsferien.
  4. - 6. klasserne lavede en triatlon, hvor den stod på 200 meters svømning otte km cykling og tre km løb.
  Skolen har delt eleverne ind i tre faser for at tilgodese de enkelte aldersgrupper bedst mulig.
  0.- 3. årgang havde forskellige boldaktiviteter på boldmarken i de første timer, og senere var der forskellige danse- og bevægelsesværksteder, som de enkelte klasser skulle besøge i et fastlagt program. 
  I 7. 8. og 9. klasserne kunne vælge mellem 5 km løb eller 10 km løb, og efterfølgende var der foredrag i hallen. Først med håndboldspilleren Tove Seest fra Team Esbjerg om livet som professionel spiller og samtidig kostens betydning for ens resultater.
  Dernæst kom Hans Henrik Andreassen, tidligere professionel fodboldspiller i EFB om tiden som professionel. 
  Skolernes Motionsdag løb første gang af stablen i 1982 i en skole på Fyn. Siden har det bredt sig, så der i dag deltager 98 procent af alle skoler - eller ialt 700.000 børn.  Dagen løber altid af stablen fredagen før efterårsferien.
  